Гьалбадерица къваригIел тIубан разиги гьарун, нахъияб къоялъ нуха регIана Бекьилъа гьалбал. Чан щвараб лачен гIадин, Ражабгун цадахъ эхеде къачIана МахIмудги. Гьесул сапарги гIадада ккечIо, цо речIчIаралъ кIиго чIвараб гIадаб жо ккана. ШагIирас Ражабие Игьалий гьарана яс, хамиз сордоялъ гьей рокъое ячине къотIиги гьабун тана. ЦIаналъе щун Ражабил ригьиналъул хIакъалъулъ ЩайихмухIамадидаги бицун, ХъахIабросулъе рахана.